De Uafhængige

''For andre partier og grupperinger med samme navn, se De Uafhængige (andre betydninger)

De Uafhængige var et politisk parti i Danmark. De Uafhængige var et borgerlig protestparti med liberalistiske grunnholdninger, og det kan forstås som en forløper til det danske Fremskridtspartiet. Forskningspaper presentert ved den 5. nordiske statsvitenskapskonferanse i Bergen i august 1978.

Partiet ble dannet i 1953 av den tidligere venstrepolitikeren og statsministeren Knud Kristensen. Den utløsende årsaken var forliket om Danmarks nye grunnlov og særlig forslaget om å avskaffe Landstinget, men det var en større, underliggende misnøye med at Venstre og Det Konservative Folkeparti ikke opptrådte mer kompromissløst overfor Socialdemokratiet. De Uafhængige nøt godt av Knud Kristensens autoritet, men han kom ikke til å spille noen aktiv rolle i partiet.

Dyrlegen Iver Poulsen var partileder fra 1955 til 1968 og fremstod med «skarpe og kompromissløse standpunkter», men mild i form. Ved siden av ham ble ingeniør Ib Adam Rimstad partiets fremste debattant.

Ved valget til Folketinget i 1953 manglet De Uafhængige 1 427 stemmer på å komme over sperregrensen. I 1957 ble partiet holdt utenfor Statsradiofoniens partilederdebatt, noe som fikk partiet til å gå til søksmål. Østre Landsret og Højesteret gav partiet medhold i at partiet var holdt urettmessig utenfor, noe som forsterket inntrykket av at «den lille manns parti» ble motarbeidet av etablissementet. I 1960 kom De Uafhængige inn i Folketinget, men falt på nytt for sperregrensen i 1966.

I 1973 fikk De Uafhængige og flere andre småpartier nominere kandidater på Fremskridtspartiets lister. Fire av kandidatene ble valgt inn og møtte i Fremskridtspartiets folketingsgruppe, men samarbeidet forvitret. De Uafhængige stilte ikke til valg i 1975. Flere medlemmer av Folketinget for Fremskridtspartiet hadde bakgrunn fra De Uafhængige.

 Referanser 

 Litteratur 

 Eksterne lenker 


Uafhængige
Kategori:Politiske partier etablert i 1953
Kategori:1953 i Danmark